Mohlomong o tjhobolo ya mosadi. Jwale Monna o tshaba hotla lapeng. 10 O akanya gore Marea le Josefa ba ne ba ikutlwa jang fa kgabagare ba fitlhela Jesu kwa tempeleng morago ga malatsi a mararo? Ga go pelaelo gore ba ne ba wela makgwafo. Le fa go ntse jalo, Jesu o ne a gakgamadiwa ke gore batsadi ba gagwe ba ne ba sa itse kwa a leng teng. Boobabedi ba ne ba itse gore Jesu o tshotswe ka tsela ya kgakgamatso. Mo godimo ga moo, le fa ba ne ba sa itse dintlha tsotlhe ka botlalo, ba ne ba tshwanetse go itse ka seabe sa gagwe sa mo isagweng sa go nna Mmoloki le Mmusi wa Bogosi jwa Modimo. (Mathaio 1:21; Luke 1:32-35; 2:11) Ka gone, Jesu o ile a ba botsa jaana: “Ke ka ntlha yang fa lo ne lo tshwanetse go mpatla? A lo ne lo sa itse gore ke tshwanetse ka bo ke le mo ntlong ya ga Rre?” Le fa go ntse jalo, ka boikobo Jesu o ne a tsamaya le batsadi ba gagwe go boela gae kwa Nasaretha. Baebele ya re: “A tswelela a le mo taolong ya bone.” Mo godimo ga moo, “mmaagwe a boloka mafoko ano otlhe mo pelong ya gagwe ka kelotlhoko.”—Luke 2:48-51.